News Update: Ark กลับมาบวกในรอบปี หลังหุ้นเทคฟื้น ใน มิ.ย. เงินไหลเข้ากอง $500 ล้าน - FINNOMENA
News Update: Ark กลับมาบวกในรอบปี หลังหุ้นเทคฟื้น ใน มิ.ย. เงินไหลเข้ากอง $500 ล้าน 
9 ส.ค. 2564

กองทุนเรือธงของ Cathie Wood อย่าง Ark Innovation ETF (ARKK) ปรับตัวขึ้นกว่า 26% ตั้งแต่ระดับต่ำสุดในเดือนพฤษภาคม โดยมีเงินทุนไหลเข้ากว่า 500 ล้านดอลลาร์ ในเดือนมิถุนายน หลังหุ้นเทคโนโลยีฟื้นตัว
กองทุน Ark Innovation ETF (ARKK) ของ Cathie Wood ลดลงเกือบ 40% จากระดับสูงสุดเนื่องจากความกังวลเกี่ยวกับอัตราเงินเฟ้อที่สูงขึ้น ส่งผลกระทบต่อหุ้นเทคโนโลยีเป็นวงกว้าง อย่างไรก็ตาม Wood พยายามหากลยุทธ์ที่ทำให้กองทุนของเธอปรับตัวขึ้นได้อีกครั้ง จนทำให้กองทุนหลักของเธอลบล้างการขาดทุนของปีนี้ได้ อย่างไรก็ตามภาวะเงินเฟ้อเข้มข้นสามารถกลับมาได้ทุกเมื่อ ซึ่งจะส่งผลต่อการดำเนินงานของกองทุน Ark อีกครั้ง
ARKK ปรับตัวขึ้นเป็นวันที่เจ็ดในวันศุกร์ ซึ่งเป็นการปรับตัวขึ้นต่อเนื่องยาวนานที่สุดนับตั้งแต่เดือนกรกฎาคมปีที่แล้ว ตลอดช่วงระยะเวลาที่ผ่านมา นักลงทุนได้ทุ่มเงินเข้ากองทุนมากกว่า 900 ล้านดอลลาร์ โดยมากกว่าเงินที่ไหลออกจากกองทุนกว่า 250 ล้านดอลลาร์ในเดือนเมษายนและพฤษภาคม ซึ่งเป็นการไหลออกรายเดือนครั้งใหญ่นับตั้งแต่ปี 2019
ด้าน Bitcoin ร่วงลงต่ำกว่า 30,000 ดอลลาร์ในสัปดาห์นี้ ท่ามกลางการปราบปราม cryptocurrencies ในประเทศจีน และ Coinbase Global Inc. ซึ่งเป็นหุ้นที่ Ark เข้าลงทุน ในเดือนพฤษภาคม ลดลง 10% นับตั้งแต่เข้าจดทะเบียนในเดือนเมษายน การเดิมพันของเธอใน DraftKings Inc. ก็เป็นเรื่องที่ยากลำบากเช่นเดียวกัน โดยหุ้น DraftKings ร่วงลงเกือบ 30% จากระดับสูงสุดในเดือนมีนาคม ถึงกระนั้น ARKK ก็สามารถขยับขึ้นได้ 5.5% ในสัปดาห์ที่แล้ว โดยหุ้นที่ Ark มีสัดส่วนถือครองอย่าง Tesla Inc. และ Roku Inc. เพิ่มขึ้น 7.8% และ 17% ตามลำดับ
ในขณะที่กองทุนอื่นของ Ark Invest ก็ปรับตัวขึ้นเช่นเดียวกัน โดย ARK Autonomous Technology & Robotics ETF (ARKQ) เพิ่มขึ้น 11.7% (YTD) ขณะที่ ARK Fintech Innovation ETF (ARKF) เพิ่มขึ้น 8% ซึ่งทำให้สินทรัพย์ภายใต้การบริหารของ Ark ทั้งหมด กลับมาอยู่ที่ประมาณ 47.8 พันล้านดอลลาร์ โดยเพิ่มขึ้นจากระดับต่ำสุดในปี 2021 ที่ 42.6 พันล้านดอลลาร์ ณ สิ้นเดือนที่แล้ว ตามข้อมูลที่รวบรวมโดย Bloomberg
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARK Investment
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA